Kamu bisa jelasin ke aku soal Dominique Agisca Diyose dalam bahasa jawa?

Dominique Agisca Diyose (). Dominique iku salah sijiné modhèl lan aktris Indonésia kang duwé katurunan Tionghoa lan Jepang.

Wiwit kelas loro SD Dominique Agisca Diyose wis duwé karir ing donyaning modelling. Dominuque tau lumebu ing sekolah modhèl. Nanging Dominique lagi tenanan yasa karir ing donyaning modhèl nalika sekolah ing SMP. Nalika iku Dominique umuré 13 taun. Dominique uga dadi modhèl perancang busana. Perancang busana kang asil karyané tau dipamèraké déning Dominique Agisca ya iku Oscar Lawalata, Edward Hutabarat, lan Rudy Chandra.

Nalika taun 2006, Dominique Agisca Diyose miwiti kariré dadi aktris filem. Film kang sepisanan dibintangi Dominique ya iku filem kang judhulé "Berbagi Suami". Ing filem iki, Dominique akting dadi tokoh Ming. Ming iku, wong wadon enom katurunan China kang dadi kurban poligami bojoné. Ing filem iki, Dominique akting bareng karo Jajang C. Noer, Shanty, Rieke Dyah Pithaloka.

Dominique duwé hobby nglangi lan pit-pitan. Sanajan nduwé hobi loro mau, Dominique kalebu bocah wadon kang seneng ing omah. Nalika lagi ana wektu kang sela, lumrahé Dominique luwih milih nggunakaké kanggo maca buku, ngrungokaké musik lan ulah raga selancar.